EkBass/fiwiki-20250220-pages-articles huggingface dataset:
Pitkäpyrstökipuaja

Pitkäpyrstökipuaja (Deconychura longicauda) on kipuajien heimoon kuuluva varpuslintu. ==Levinneisyys== Pitkäpyrstökipuajaa tavataan Keski-Amerikassa ja Etelä-Amerikan pohjoisosissa. Lajia uhkaa metsien häviäminen. Sen levinneisyysalue on kuitenkin laaja ja populaatio suuri, eikä sen yksilömäärät ole radikaalisti vähenemässä, joten Kansainvälinen luonnonsuojeluliitto luokittelee sen elinvoimaiseksi. ==Elinympäristö== Pitkäpyrstökipuaja elää kosteissa metsissä. Sitä tavataan alangoilla ja esivuoristoissa. Amazoniassa se elää pääasiassa alle 500 metrin korkeudella, mutta Andien esivuoristossa sitä tavataan 1 700 metrin korkeuteen asti. ==Lähteet== Luokka:Kipuajat
Täpläkurkkukipuaja

Täpläkurkkukipuaja (Certhiasomus stictolaemus) on kipuajien heimoon kuuluva varpuslintu. Aiemmin se luokiteltu sukuun Deconychura. ==Levinneisyys== Täpläkurkkukipuajaa tavataan Brasiliassa, Kolumbiassa, Ecuadorissa, Ranskan Guianassa, Perussa ja Venezuelassa. Sitä on kuvattu harvinaiseksi ja laikuttaisesti levittäytyneeksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kipuajat
Vaajakosken kirjasto

Vaajakosken kirjasto on Jyväskylän kaupungin kirjastolaitokseen kuuluva aluekirjasto. Vaajakosken kunnallinen kirjasto aloitti toimintansa vuonna 1954 Jyväskylän maalaiskunnan piirikirjastona. Vuosina 1979–2008 Vaajakosken kirjasto oli Jyväskylän maalaiskunnan pääkirjasto. Kirjasto toimi aluksi osoitteessa Harjutie 4. Uusi kirjastotalo valmistui Urheilutielle vuonna 1987. Kirjaston on suunnitellut arkkitehtitoimisto Olavi Noronen Ky. ==Kuvia== == Lähteet == ==Aiheesta muualla== * Jyväskylän kaupunki: Vaajakosken kirjasto Luokka:Jyväskylän kaupunginkirjasto Luokka:Vaajakosken rakennukset ja rakennelmat
Balvenien linna

Balvenien linna on raunioitunut linnoitus Skotlannissa. Sen rakennuttivat Buchanin jaarlit 1200-luvulla. Heiltä se siirtyi Douglasin suvulle. Kun Jaakko II löi Douglasit vuonna 1455, hän antoi linnan sukulaiselleen Athollin jaarli John Stewartille. Tämän jälkeläisten hallussa linna pysyi 150 vuoden ajan, jolloin se muokattiin renessanssilinnaksi. Vuonna 1614 linna myytiin Invermarkien Robert Innessille, jotka myivät sen edelleen Duffin suvulle vuonna 1687. == Lähteet == == Aiheesta muualla == Luokka:Moray Luokka:Skotlannin linnat
Braemarin linna

Braemarin linna on linnoitus Skotlannin Aberdeenshiressä. Sen rakennutti vuonna 1628 Marin jaarli ennen kaikkea metsästysmajaksi, mutta linna on ollut myös puolustautumispaikka. Se on kuulunut Farquharsonin klaanille 1700-luvun puolivälistä asti. Vuonna 2007 klaani vuokrasi sen paikalliselle kyläyhteisölle, ja linna on nyt avoinna yleisölle. == Lähteet == == Aiheesta muualla == Luokka:Aberdeenshiren linnat
Proppu

thumb|Kookas proppu nielurisassa. Proppu, risakivi tai tonsilloliitti on nielurisojen koloihin kertynyt paakku, joka koostuu muun muassa kovettuneista bakteereista. Se on väriltään tyypillisesti kellertävän vaalea ja haisee usein epämiellyttävältä. Useimmilla ihmisillä on proppuja elämänsä aikana ainakin muutaman kerran. ==Propun muodostuminen== Nielurisat ovat täynnä koloja ja onteloita. Niihin saattaa kertyä bakteereja, kuolleita soluja ja limaa, jotka eivät pääse pois. Tällöin jäänteet voivat tiivistyä vaaleiksi möykyiksi koloihin. Kun möykyt kovenevat tai kalkkeutuvat, syntyy proppu. Proppuja muodostuu paljon etenkin nielurisatulehduksista tai toistuvista nielutulehduksista kärsivillä. ==Oireet== Proppu on hyvin paikallinen ja usein oireeton. Proput saattavat aiheuttaa pahanhajuista hengitystä, pahaa makua suussa, kurkkukipua, nielemisvaikeuksia ja nielurisojen turvotusta. Proput sinänsä ovat vaarattomia, mutta joskus ne ylläpitävät bakteeritoimintaa, jonka tuloksena muodostuu pahanhajuista hengitystä aiheuttavia rikkiyhdisteitä. ==Hoito== Tyypillisesti proput ovat varsin pieniä ja ne aiheuttavat niin vähän haittaa, että ne voidaan poistaa kotona esimerkiksi tikkujen tai pumpulipuikkojen avulla. Poistaminen voi onnistua ilman välineitä painelemalla sormella nielurisaa eri puolilta samalla kurkkua hieman vastapainoksi jännittämällä saada proput puristettua ulos jonka jälkeen ne voidaan sylkeä pois. Lisäksi lämpimällä suolavedellä kurlaaminen voi lievittää proppujen aiheuttamaa epämukavuutta. Vaikeammissa tapauksissa proppuihin voidaan määrätä erilaisia antibiootteja. Niistä voi olla apua, vaikkakaan ne eivät poista alkuperäistä proppujen muodostumisen syytä. Mikäli proput ovat kehittyneet erityisen suuriksi ja oireileviksi, ne voidaan joutua poistamaan leikkauksella. == Lähteet == Luokka:SuuhygieniaLuokka:Ruoansulatuselinten oireet
Bedfordin linna

Bedfordin linna on raunioitunut linnoitus Englannin Bedfordissa. Sen rakennutti normannikuningas Henrik I. Aluksi linnoituksessa oli paaluvarustus ja vallihauta, mutta Englannin sisällissotaa varten linnoitusta rakennettiin uudelleen. Vallihaudan ympäröimä paaluvarustus pystytettiin vuosien 1100 ja 1130 välillä. Seuraavien 25 vuoden aikana se kesti neljä piiritystä, mutta vuonna 1224 linnoitus tuhottiin niin perusteellisesti että jäljelle jäi vain osa vallihautaa. Linna kuului muodollisesti kuningashuoneelle, mutta Beauchampin suku hallitsi sitä koko 1100-luvun. Vuonna 1215 William de Beauchamp nousi kapinaan kuningas Juhana Maatonta vastaan, jolloin linnan kaappasi Fawkwes de Breaute. Vuonna 1224 de Breaute kieltäytyi luovuttamasta linnaa Henrik III:lle, ja kahden kuukauden piirityksen jälkeen kuningas määräsi linnan tuhottavaksi. Sisällissodan aikana Bedford oli parlamentaristien puolella. Kuningasmieliset valtasivat sen lyhyeksi aikaa Prinssi Rupertin johdolla, ja linnoittivat vanhaa linnanpaikkaa uudelleen. Linnan alueella on tehty arkeologisia kaivauksia 1970-luvulla. Kaivauksissa löytyi paaluvarustuksen ja myöhempien rakennusten perustuksia. Osa muureista ja rakenteista on nykyisin kaupungin katuja ja parkkipaikkoja. Linnasta voi hahmottaa halkaisijaltaan 50 m leveän tasaisen alueen, jota ympäröi noin 15 m syvä vallihauta. == Lähteet == == Aiheesta muualla == Luokka:Bedfordshiren rakennukset ja rakennelmat Luokka:Englannin linnat
Raahen Energia

Raahen Energia Oy on vuonna 2000 perustettu energiayhtiö. Kotipaikkaansa Raahessa pitävästä yhtiöstä Raahen kaupunki omistaa 100 prosenttia. Raahen Energia tuottaa sähköä ja kaukolämpöä sekä myy lämpöpalveluita. Raahen Energia Oy omistaa Fennovoimaa suomalaisittain omistavan Voimaosakeyhtiö SF:n kautta omistamalla Pohjois-Suomen Voima Oy:ä yhdessä Haukiputaan Sähköosuuskunnan, Keminmaan Energia Oy:n, Keskusosuuskunta Oulun Seudun Sähkön, Rantakairan Sähkö Oy:n ja Tornion Energia Oy:n kanssa. == Lähteet == == Aiheesta muualla == * Raahen Energian kotisivut Luokka:Raahe Luokka:Suomalaiset energiayhtiöt Luokka:Suomalaiset julkisomisteiset yhtiöt
Mira Hillberg

Mira Hillberg (o.s. Törmi, s. 1975) on suomalainen laulaja. Hän on syntynyt Ruotsissa, mutta muutti pysyvästi Suomeen vuonna 1991. Hillberg nousi julkisuuteen vuonna 1994 Ykköstähti-kilpailun myötä. Samana vuonna hän teki levytyssopimuksen Audiovoxin kanssa, ja levytti debyyttisinglensä "Onpa iisi päivä". Kappale sai lämpimän vastaanoton. Suosion myötä julkaistiin uusi single "Mun elämää", josta samoin tuli hitti. Huhtikuussa 1995 levy-yhtiö julkaisi studioalbumin. Albumi pysyi Suomen virallisella albumilistalla seitsemän viikkoa. Ensimmäisen albumin jälkeen Mira vietti hiljaiseloa vuoteen 1997 asti, jolloin julkaistiin toinen studioalbumi "Miljoona volttii". Hän osallistui saman vuoden Syksyn sävel -kilpailuun kappaleella "Muisti", joka ei saanut samanlaista suosiota kuin aiemmat hittisinglet. Seuraavana vuonna Miralta julkaistiin vielä yksi single, jonka jälkeen hän piti taukoa soolouraltaan, kunnes osallistui sisarensa Therese Törmin kanssa Sisterhood- duona vuoden 2000 Euro­viisu­karsintoihin. Sisterhood sijoittui viisukarsinnoissa neljänneksi. Hän osallistui myöhemmin itse vielä vuonna 2004 Euro­viisu­karsintoihin kappaleella "Reason". Silloin hän jäi toisen alkukarsinnan viimeiselle sijalle. Hillberg on myös 90's FIN Cover Boyz & Girlz! -yhtyeen solisti. Hän toiminut myös muun muassa Nylon Beatin, ja laulaja Sheidin taustalaulajana. == Diskografia == Albumit * Mira (1995) #27 (Suomen virallinen lista) * Miljoona volttii (1997) Singlet * Onpa iisi päivä (1994) #13 (50 hittiä -lista) * Mun elämää (1994) #18 * Rakkautta on (1995) * Tahdon rakastella sinua (1995) * Miljoona volttii (1997) * Muisti (1997) * Paha (1997) * Mietin (1998) ==Lähteet== * * ===Äänitearkisto=== Luokka:Suomalaiset elektronisen musiikin artistit Luokka:Suomalaiset poplaulajat Luokka:Vuonna 1975 syntyneet Luokka:Elävät henkilöt
Sign Systems Studies

Sign Systems Studies (alk. ) on maailman vanhin semiotiikan alan tieteellinen julkaisu (perustettu vuonna 1964). ==Katso myös== *Tarton–Moskovan koulukunta ==Aiheesta muualla== * Kotisivu * Journals of semiotics in the world Luokka:Tiedelehdet Luokka:Semiotiikka Luokka:Tarton yliopisto
Edward Bennett

Edward Bennett voi tarkoittaa ainakin seuraavia henkilöitä: * Edward Bennett (s. 1950), brittiläinen televisio- ja elokuvaohjaaja * Edward Turner Bennett (1797–1836), englantilainen eläintieteilijä ja kirjailija * Edward H. Bennett (1874–1954), yhdysvaltalainen arkkitehti.
Piia Koriseva

Piia Satu Annika Koriseva (s. 8. syyskuuta 1972 Toivakka) on suomalainen juontaja, sanoittaja ja personal trainer. Hän juonsi televisiossa Bingolottoa vuosina 1996–2001. Koriseva on sanoittanut Seinäjoen Tangomarkkinoiden sävellys- ja sanoituskilpailun vuoden 2012 voittajakappaleen Rakkaus riepottaa. Koriseva sai vuonna 2008 aivoinfarktin, joka halvaannutti hänen kehonsa vasemman puolen ja hän joutui pyörätuoliin. Koriseva kuntoutui sairaudestaan ja opiskeli personal traineriksi, jota tekee nykyään päätyönään. Koriseva asettui Varsinais-Suomen Keskustan kansanedustajaehdokkaaksi vuoden 2019 eduskuntavaaleissa. Hän oli ehdolla myös vuoden 2024 EU-vaaleissa. Koriseva osallistui vuoden 2023 Diili-ohjelmaan, jota alettiin esittää Nelonen-kanavalla maaliskuussa 2023. ==Yksityiselämä== Piia Korisevalla on kolme lasta, joiden isästä hän on eronnut. Piia Korisevan sisaret ovat iskelmälaulajina työskennelleet Arja Koriseva ja Eija Koriseva. == Lähteet == ==Aiheesta muualla== * * *Piia Korisevan kotisivut Luokka:Suomalaiset sanoittajat Luokka:Suomalaiset juontajat Luokka:Vuonna 1972 syntyneet Luokka:Elävät henkilöt
Saksan 27. panssaridivisioona

27\. panssaridivisioona () oli lokakuussa 1942 itärintamalla perustettu Saksan maavoimienn panssariyhtymä toisessa maailmansodassa. Se ei kuitenkaan saavuttanut täyttä vahvuutta ennen lakkauttamistaan maaliskuussa 1943. == Perustaminen == Divisioonan rungoksi määrättiin eversti Helmut Michalikin johtama prikaati Michalic, joka oli perustettu 22. panssaridivisioonan 140. panssarikrenatöörirykmentistä. Syksyllä 1942 vahvennettu prikaati marssi kahtena rivistönä 2. armeijan selustassa olevaan Voronežiin, jossa se virallisesti perustettiin 1. lokakuuta 1942. Divisioonan vahvuus oli vain noin 3000 miestä eli se oli merkittävästi vajaavahvuinen. == Historia == Rintamatilanne vaati kuitenkin divisioonan lähettämistä rintamalle, jonne se lähetettiin erilaisina taisteluosastoina. Divisioonan joukot kärsivät taisteluissa suuria tappioita. 1. tammikuuta 1943 jäljellä oli ainoastaan noin puolet panssarikrenatööreistä ja 11 panssarivaunua. Neuvostojoukkojen hyökkäyksen pysähdyttyä divisioona lakkautettiin 3. maaliskuuta 1943, jolloin 127. panssarirykmentin ja 127. panssariviestipataljoonan eloonjääneet liitettiin Ranskassa 24. panssaridivisioonaan. Loput henkilöstöstä ja kalustosta liitettiin 7. panssaridivisioonaan. ==Komentajat == Divisioonankomentajina olivatLexikon der Wehrmacht: * eversti Helmut Michalik perustamisesta - 29. marraskuuta 1942 * eversti Hans Tröger 30. marraskuuta 1942 - lakkauttamiseen ==Lähteet== * ===Viitteet=== 27
Saksan 26. panssaridivisioona

26\. panssaridivisioona () oli heinäkuussa 1942 perustettu Saksan maavoimienn panssariyhtymä toisessa maailmansodassa. == Perustaminen == Divisioona perustettiin 23. jalkaväkidivisioonasta 14. syyskuuta 1942 Belgiassa Raum Monsissa. == Historia == Divisioona palveli Länsi-Euroopassa miehitysjoukkoina aina kesään 1943 saakka, jolloin se siirrettiin Italiaan. Se taisteli Salernossa ja divisioona taisteli antautumiseenssa saakka Italiassa. Se antautui brittijoukoille Bolognassa toukokuussa 1945. ==Komentajat == Divisioonankomentajina olivatLexikon der Wehrmacht: * panssarikenraali Smilo Freiherr von Lüttwitz 14. syyskuuta 1942 - 22. tammikuuta 1944 * kenraalimajuri Hans Hecker 22. tammikuuta - 20. helmikuuta 1944 * panssarikenraali Smilo Freiherr von Lüttwitz 20. helmikuuta - 11. huhtikuuta 1944 * eversti Hans Boelsen 11. huhtikuuta - 7. toukokuuta 1944 * kenraaliluutnantti Eduard Crasemann 6. heinäkuuta - 15. joulukuuta 1944 * eversti Carl Stollbrock 15. joulukuuta 1944 - 15. tammikuuta 1945 * kenraalimajuri Alfred Kuhnert 29. tammikuuta - 19. huhtikuuta 1945 *kenraaliluutnantti Viktor Linnarz 19. huhtikuuta 1945 - antautumiseen ==Lähteet== * ===Viitteet=== 26
Kolp

Kolp () on Rybinskin tekojärveen laskevan Sudan sivujoki Leningradin ja Vologdan alueilla Venäjällä. Sen pituus on 254 kilometriä, valuma-alueen laajuus 3 730 neliökilometriä ja keskimääräinen virtaus alajuoksulla Verhni Dvorin kylän luona 24,4 kuutiometriä sekunnissa. Joki saa alkunsa Leningradin alueelta Jekšezerosta ja virtaa aluksi Vepsän ylängöllä enintään 20 metriä syvässä, osin jyrkkäreunaisessa laaksossa. Alajuoksulla Mologan-Šeksnan alangolla rannat ovat matalat. Vanhaan joenuomaan on muodostunut useita järviä. Tärkeimmät sivujoet ovat Vešarka, Šužba ja Siutš. Kolpin varrella sijaitsee Babajevon kaupunki. Aikaisemmin sitä käytettiin puutavaran uittamiseen. ==Lähteet== Luokka:Leningradin alueen joet Luokka:Volgan vesistö Luokka:Vologdan alueen joet
Routhin lause

Routhin lause antaa geometriassa kolmen ceviaanin sisällensä rajoittaman kolmion pinta-alan. Sen esitti ja todisti ensimmäisenä Edward John Routh (1831 – 1907) vuonna 1891. == Teoreeman sisältö == Kolmion kärjestä vastakkaiselle sivulle piirretyt janoja kutsutaan joskus ceviaaneiksi. Ceviaanin kantapiste, joka on sen päätepiste vastaisella sivulla, jakaa vastaisen sivun osiin w: a. Jos jakosuhde ilmaistaan kahtena reaalilukuna, joista toinen kirjoitetaan oikeanpuoleisen monikertana ja sitten supistetaan xa: a= x : 1, voidaan jako ilmaista kertoimen ja ykkösen avulla. Jos kerroin on aina ceviaanien erottaman kolmion puolella, voidaan kaikkien sivujen jaot ilmaista x : 1, y : 1 ja z : 1, ja tämän kolmion ala A laskea :A = \frac{(xyz-1)^2}{(xy+x+1)(yz+y+1)(zx+z+1)}\Delta, missä \Delta on referenssikolmion pinta-ala. == Eräitä erityistapauksia == Jos kantapisteet jakavat kaikki sivut samalla tavalla eli x=y=z\equiv n, lasketaan sisään jäävän kolmion alaksi :A=\frac{(n-1)^2}{n^2+n+1}\Delta = k(n)\Delta. Kun n=1,2,3,\dots ovat kokonaislukuja, saadaan \Delta:n kertoimiksi :k(n)= 0, \frac{1}{7}, \frac{4}{13}, \frac{3}{7}, \frac{16}{31},\frac{25}{43}, \dots Kun ceviaanit jakavat kolmion sivut suhteessa 1 : 1 (n=1), muodostavat ne keskijanojen leikkauspisteen eli painopisteen, jonka "pinta-ala" on nolla. Kun ceviaanit jakavat sivut 2 : 1 (n=2), muodostuvan kolmion pinta-alan A suhde referenssikolmion pinta-alaan \Delta on 1 : 7 eli :A= k(2)\Delta =\frac{1}{7} \Delta. == Lähteet == Luokka:Geometria
Ukraina (albumi)

Ukraina on rap-yhtye Ruger Hauerin kolmas pitkäsoitto, joka julkaistiin Monsp Recordsin kautta 25. lokakuuta 2013. Se julkaistiin CD:nä ja vinyylinä. Ukraina nousi ilmestyttyään Suomen virallisen albumilistan 15. sijalle. Albumin kappaleesta "Jenkem" julkaistiin musiikkivideo lokakuussa 2013. Albumi nousi otsikoihin vuonna 2021 kun rap-artisti Yeboyah eli Rebekka Kuukka kritisoi Ruger Hauerin jäsenen Pyhimyksen vanhojen kappaleiden sanoituksia. Yksi näistä kappaleista oli Ukraina-albumin kappale "Polonium", jossa käytetään halventavaa nimitystä tummaihoisista. Kappale vedettiin pois esimerkiksi Spotify-suoratoistopalvelusta sekä Youtuben Ruger Hauer -aihekanavalta. Pyhimys vastasi syytöksiin blogissaan anteeksipyynnöllä. == Kappaleet == # # # # # # # # # # == Arvostelut == * Desibeli.net: Desibeli.net * Keskisuomalainen: suopeaKeskisuomalainen * Nuorgam: 77/100Nuorgam * Soundi: Soundi == Lähteet == Luokka:Ruger Hauerin albumit Luokka:Vuoden 2013 albumit
Alkulukukolmikko

Alkulukukolmikko sisältää kolme alkulukua ja voidaan esittää muodossa (p, p + 2, p + 6) tai (p, p + 4, p + 6)Chris Caldwell. The Prime Glossary: prime triple from the Prime Pages. Retrieved on 2014-01-04.; poikkeuksina tähän sääntöön ovat kolmikot (2, 3, 5) ja (3, 5, 7). Alkulukukolmikossa on siis: * alkulukupari muotoa (p, p + 2) tai (p + 4, p + 6) * alkulukuserkkupari muotoa (p, p + 4) tai (p + 2, p + 6) * pari alkulukuja muotoa (p, p + 6) (). Ensimmäiset alkulukukolmikot ovat (5, 7, 11), (7, 11, 13), (11, 13, 17), (13, 17, 19), (17, 19, 23), (37, 41, 43), (41, 43, 47), (67, 71, 73), (97, 101, 103) ja (101, 103, 107). Alkuluku voi kuulua korkeintaan kolmeen alkulukukolmikkoon. Esimerkiksi alkuluku 103 kuuluu alkulukukolmikkoihin (97, 101, 103), (101, 103, 107) ja (103, 107, 109). Tällöin viittä kolmikoissa esiintyvää alkulukua kutsutaan termillä alkulukuviisikko. == Lähteet == Luokka:Alkuluvut
Lulu Tanhuanpää

Leena Kristiina Tanhuanpää on suomalainen laulaja, säveltäjä ja sanoittaja, joka asuu nykyisin Teiskossa.http://pre20031103.stm.fi/suomi/julkaisu/lehdet/hyvaika/hyv498/11.htm ==Diskografia== * Niin ja nyt (1989) * Tulethan sinä vielä (1993) * Tuntuu tuuli (2009) ==Lähteet== == Aiheesta muualla == * * * Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Packard Bell

Packard Bell on alankomaalainen tietokoneiden valmistaja ja Acerin tytäryhtiö. Packard Bell perustettiin vuonna 1926. Vuonna 1964 Raytheon osti Packard Bellin tietokoneisiin liittyvän liiketoiminnan. Yritys valmisti aluksi radioita ja menestyi myöhemmin sotaelektroniikan, televisioiden ja tietokoneiden valmistajana. == Lähteet == Luokka:Elektroniikkayhtiöt Luokka:Alankomaalaiset yritykset Luokka:Tietotekniikan tuotemerkit
Alkulukuserkku

Alkulukuserkuiksi kutsutaan sellaisia kahta alkulukua, joiden erotus on 4. Ensimmäiset alkulukuserkkuparit ovat (3, 7), (7, 11), (13, 17), (19, 23), (37, 41), (43, 47), (67, 71), (79, 83), (97, 101) ja (103, 107). Vastaavasti on myös olemassa alkulukupareja, joiden erotus on 2 (alkulukupari) tai 6 (). Jos sama luku kuuluu sekä alkulukupariin että alkulukuserkkupariin, nämä yhdessä muodostavat alkuluku­kolmikon. == Ominaisuuksia == 7 on ainoa alkuluku, joka esiintyy kahdessa alkulukuserkkuparissa. Yksi luvuista n, n+4, n+8 on aina jaollinen 3:lla, joten n = 3 on ainoa tapaus, jossa kaikki kolme lukua ovat alkulukuja. Suurin tunnettu alkulukuserkkupari on muotoa (p, p + 4), missä :p = (311778476 · 587502 · 9001# · (587502 · 9001# + 1) + 210)·(587502 · 9001# − 1)/35 + 1\. Tässä 9001# on 9001 pienimmän alkuluvun tulo. Sen löysi Ken Davis vuonna 2009 ja siinä on 11 594 numeroa. Suurin tunnettu alkulukuserkkuehdokas on :474435381 · 298394 − 1 :474435381 · 298394 − 5. Siinä on 29 629 numeroa ja sen löysivät Angel, Jobling and Augustin.474435381 · 298394 − 1. Prime pages. Viitattu 24.9.2013. Ensimmäinen luvuista on todistetusti alkuluku, mutta toista ei ole pystytty vielä todistamaan alkuluvuksi. == Lähteet == Luokka:Alkuluvut
Eteläamerikaniibis

Eteläamerikaniibis (Theristicus caudatus) on iibiksiin kuuluva laajalla alueella Etelä-Amerikassa tavattava lintulaji. == Koko ja ulkonäkö == Eteläamerikaniibis on suurikokoinen lintu, joka voi kasvaa 71-81 cm pitkäksi. Tuntomerkkejä ovat hyvin pitkä ja alaspäinkaartuva nokka, ruosteenruskea päälaki, kellertävänruskea pää, kaula ja rinta sekä musta vatsa. Siivet ovat mustat lukuun ottamatta valkoisia sulkia siipien reunassa. Silmien iirikset ovat väriltään kirkkaanpunaiset. Nuoren eteläamerikaniibiksen pää ja kaula ovat raidalliset. Eteläamerikaniibis muistuttaa andieniibistä (Theristicus melanopis), jonka erona on harmaa juova rinnassa. == Elinympäristö ja elintavat == Eteläamerikaniibikset liikkuvat yksin, pareittain tai löyhinä ryhminä savanneilla sekä avoimilla kosteilla ruohomailla vesistöjen lähellä. Laji yöpyy palmujen latvoissa. Laji pesii pieninä ryhminä ja rakentaa pesän risusta palmuihin, kallioiden rinteiden kielekkeille tai talojen katoille. Naaras munii 2 tai kolme pitkänomaista vihreää ja ruskeapilkullista munaa. Lisääntymiskausi on kostean kauden aikana. Eteläamerikaniibisten ravintoa ovat madot, hämähäkit, heinäsirkat ja liskot. == Lähteet== Luokka:Iibikset
Viessmann

Viessmann on vuonna 1917 perustettu saksalainen lämmitysjärjestelmiä valmistava perheyritys. Sen pääkonttori sijaitsee Nordhessenin eteläosassa Allendorfissa. Sillä on 11 maassa 12 100 työntekijää.Viessmann.com Toimitusjohtaja on Martin ViessmannUni-erlangen.de . Yritys sponsoroi eri urheilulajeja, muun muassa yhdistettyä.Sponsorship, Viessmann Yritys osti MB Rahastoilta syyskuussa 2013 suomalaisen kylmäkalustevalmistajan Norpen. == Lähteet == Luokka:Saksalaiset teollisuusyritykset Luokka:Perheyritykset
Järvenpään Voimistelijat

Järvenpään Voimistelijat ry (JäV) on järvenpääläinen voimisteluseura, joka perustettiin vuonna 1950 nimellä Järvenpään naisvoimistelijat ry (JNV). Järvenpään Voimistelijat kuuluu Suomen Voimisteluliittoon ja on sinettiseura. == Aiheesta muualla == *Seuran sivusto Luokka:Suomalaiset voimisteluseurat Luokka:Järvenpääläiset urheiluseurat Luokka:Vuonna 1950 perustetut urheiluseurat
Markku Vahtila

Markku Vahtila (o.s. Leinonen; s. 1989 Hamina) on suomalainen telinevoimistelija. Hänen ykköstelineensä on renkaat. Vahtila on renkailla yhdeksänkertainen Suomen mestari sekä muun muassa Pohjoismaiden ja Pohjois- Euroopan mestari. Hän asuu ja harjoittelee Helsingissä. Hän on naimisissa valokuvaaja-yrittäjä Milla Vahtilan kanssa. Heillä on yhteinen brändi ja blogi Voima-Vahtila. == Aiheesta muualla == *Markku Vahtila Suomen Voimisteluliiton sivuilla *Milla ja Markku Vahtilan sivusto Luokka:Suomalaiset telinevoimistelijat Luokka:Vuonna 1989 syntyneet Luokka:Elävät henkilöt
Tuliköynnökset

Tuliköynnökset (Columnea) on gesneriakasvien heimoon kuuluva suku. == Ulkonäkö ja koko == Versot riippuvat alaspäin. Lehdet ovat soikeita. Kukat ovat yleensä punaisia. == Levinneisyys == Tuliköynnökset ovat kotoisin Keski- ja Etelä- Amerikasta. == Elinympäristö == Luonnossa tuliköynnökset kasvavat toisten kasvien päällä. Kasvit tarvitsevat kuohkean kasvualustan. Ne viihtyvät valoisalla paikalla, jossa on kostea ilma. Ne eivät tarvitse talvella paljoa lämpöä. == Käyttö == Tuliköynnöksiä käytetään huonekasveina. Ne sopivat amppeliin. Kasveista leikataan kukinnan jälkeen vanhat varsot pois. == Lajeja == * kiiltotuliköynnös (Columnea crassifolia) * loistotuliköynnös (Columnea gloriosa) * leimutuliköynnös (Columnea hirta) * pikkutuliköynnös (Columnea microphylla) * kirjotuliköynnös (Columnea schiedeana)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Risteymiä: * tiikerituliköynnös (Columnea × banksii) * lakkatuliköynnös (Columnea × vedrariensis) * C. × kewensis == Lähteet == == Aiheesta muualla == * Finto: Kassu – Kasvien suomenkieliset nimet: Columnea Luokka:Gesneriakasvit
Juliette Kemppi

Juliette Kemppi (s. 14. toukokuuta 1994 Kaarina) on suomalainen jalkapalloilija. Hän edustaa ruotsalaista IFK Kalmaria. Pelipaikaltaan Kemppi on hyökkääjä. Kemppi aloitti jalkapallon Kaarinan Nappuloissa esikouluikäisenä. Kemppi siirtyi Kaarinan Poikiin 10-vuotiaana, 13-vuotiaana Turun Pyrkivään ja vuonna 2009 Turun Palloseuraan. Hän oli 15-vuotias pelatessaan ensimmäistä kauttaan Naisten Liigassa. Kaudelle 2013 Kemppi siirtyi Åland Unitediin, jossa hän teki läpimurron ja iski 12 maalia. Kauden päätteeksi Kemppi palkittiin vuoden lupaavana nuorena tyttöpelaajana. Kemppi pelasi kauden 2015 ruotsalaisseura AIK:ssa ja kaudet 2016–2017 norjalaisessa Kolbotn IL:ssä. Tammikuussa 2018 hän siirtyi Lillestrøm SK:hon. Kesällä 2018 Kemppi siirtyi Englannin pääsarjajoukkue Bristol Cityyn ja vuotta myöhemmin Englannin toisen sarjatason London City Lionessesiin, jossa hän pelasi kaksi kautta. Hän siirtyi vuonna 2021 Ruotsiin Växjö DFF:n joukkueeseen. Växjön pudottua pääsarjasta Kemppi siirtyi kaudeksi 2022 pääsarjaan nousseeseen IFK Kalmariin. Jalkapallon ohella Kemppi pelasi pitkään salibandya ja voitti keväällä 2012 alle 19-vuotiaiden tyttöjen salibandyn maailmanmestaruuden. == Maajoukkue == Kempin maajoukkueura alkoi 15-vuotiaana, kun hän pääsi vuotta vanhempien (vuonna 1993 syntyneiden) Pohjoismaiden mestaruusturnaukseen Ruotsiin. Kesällä 2013 hän kuului Suomen joukkueeseen alle 19-vuotiaiden naisten EM-kilpailuissa, joissa Suomi selviytyi välieriin. Hän teki EM- turnauksessa kaksi Suomen kolmesta maalista. UEFA:n tekninen tarkkailuryhmä valitsi Kempin EM-turnauksen All Stars -joukkueeseen. Vuonna 2014 Kemppi oli Suomen alle 20-vuotiaiden maajoukkueen mukana Kanadassa pidetyissä alle 20-vuotiaiden MM-kilpailuissa. Hän oli Suomen paras maalintekijä tehtyään alkulohkon toisessa, 2–3-tappioon päättyneessä ottelussa Kanadaa vastaan kaksi maalia ja alkulohkon viimeisessä, 1–2-tappioon päättyneessä ottelussa Ghanaa vastaan Suomen ainoan maalin. Suomen naisten maajoukkueessa Kemppi pelasi ensimmäisen maaottelunsa syyskuussa 2013 tultuaan MM-karsintaottelussa Kazakstania vastaan vaihdosta kentälle toisen jakson lopussa. Toukokuun 2022 loppuun mennessä hän on pelannut 62 naisten maaottelua ja tehnyt niissä viisi maalia. Ensimmäisen maaottelumaalinsa hän teki huhtikuussa 2014 MM- karsintaottelussa Unkaria vastaan, toisen syyskuussa 2014 MM-karsintaottelussa Ranskaa vastaan ja kolmannen maaliskuussa 2015 Etelä-Afrikan tasavaltaa vastaan. == Saavutukset == === Jalkapallo === * Suomen mestaruus 2013 * Alle 19-vuotiaiden EM-kilpailujen välierissä 2013 * Vuoden lupaava nuori tyttöpelaaja 2013 === Salibandy === * Alle 19-vuotiaiden maailmanmestaruus == Lähteet == * === Viitteet === Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Gloksiniat

GloksiniatKassu – Gloksiniat eli suppilokukatKassu – Suppilokukat (Sinningia) on gesneriakasvien heimoon kuuluva suku. == Ulkonäkö ja koko == Varret ovat lyhyet. Lehdet ovat samettimaiset ja hauraat. Nykyisin on saatavana monenlaisia lajikkeita. Näiden nykyisten lajikkeiden kukkien väri voi olla punainen, sininen, tai valkoinen ja kaksivärisiäkin kukkia voi olla. Joidenkin lajikkeiden kukat ovat kerrannaisia ja joidenkin kukat ovat kähäräreunaisia. == Elinympäristö == == Käyttö == Gloksinioita käytetään huonekasveina. Kasvit viihtyvät valoisalla ja lämpimällä kasvupaikalla, jolla on kostea ilma. Lisääminen onnistuu jakamalla mukuloita sekä lehtipistokkaista. == Lajeja == * Sinningia cardinalis – kardinaaligloksiniaKassu – Kardinaaligloksinia eli kardinaalinkukkaKassu – Kardinaalinkukka * Sinningia pusilla – kääpiögloksiniaKassu – Kääpiögloksinia * Sinningia speciosa – isogloksiniaKassu – Isogloksinia == Lähteet == Luokka:Gesneriakasvit
CD-Cops

CD-Cops on ensimmäinen julkaistu piraattitiedostojen käyttämisen estäjä. CD- Copseja käytettiin 1990-luvun lopulla levyjen suojaamista varten. CD-Copsin loi Danish Link Data Security ja sitä käytti Lotus 1-2-3. Luokka:Käyttöoikeuksien hallintaohjelmistot
Kaisa Salmela

Kaisa Salmela (s. 18. helmikuuta 1983 Kemi) on suomalainen pesäpalloilija. Hän pelasi superpesiksessä vuosina 2000–2013 ja edusti viimeksi Porin Pesäkarhuja. Aiemmin hän pelasi superpesistä myös Jyväskylän Kirittärien, Oulun Lipon ja Tyrnävän Tempauksen joukkueissa. Salmela oli ulkopelipaikaltaan lukkari ja hänet valittiin viidesti Vuoden lukkariksi. Salmela on voittanut viisi SM- kultaa http://yle.fi/urheilu/lapualle_kolmas_perakkainen_mestaruus/6820265 ja kolme SM-hopeaa sekä osallistunut kymmeneen Itä-Länsi-otteluun. Salmela pelasi vuosina 2000–2013 superpesiksessä 439 ottelua, joissa hän löi 532 juoksua, toi 281 juoksua ja keräsi 2 094 kärkilyöntiä.http://www.pesiksenmaailma.fi/index.php/pelaajakortit?pelaajaid=1281&view;=pelaajakortti Salmelan kasvattajaseura on Simon Kiri. Elokuussa 2018 Salmela palasi superpesiksen pudotuspeleihin yltäneeseen Porin Pesäkarhuihin joukkueen lukkarin Minttu Vettenrannan loukkaannuttua. Salmela on suorittanut sosionomin ylemmän ammattikorkeakoulututkinnon ja asuu Kemissä. == Saavutukset == * 12 Itä-Länsi-ottelua: 2002-2013 * Vuoden lukkari (6): 2003, 2006, 2008, 2009, 2010, 2012 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ * Superpesiksen kuukauden pelaaja (2): elokuu 2008, toukokuu 2009 http://www.pesis.fi/pesapalloliitto/historia/pelaajatilastot/kuukauden_pelaajat/ == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == * http://www.pesakarhut.fi/2013/05/14/kaisa- salmela/ * http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ * http://www.pesis.fi/pesapalloliitto/artikkeliarkisto/?x2172098=1354308 === Viitteet === Luokka:Suomalaiset pesäpalloilijat Luokka:Vuonna 1983 syntyneet Luokka:Elävät henkilöt
Punanokkakipuaja

Punanokkakipuaja (Hylexetastes perrotii) on kipuajien heimoon kuuluva varpuslintu. ==Levinneisyys== Punanokkakipuajaa tavataan Etelä-Amerikan luoteisosissa Boliviassa, Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu harvinaiseksi. Sen kannankehitys on kuitenkin vakaa, eikä lajin uskota olevan vaarassa, joten se on luokiteltu elinvoimaiseksi. ==Lähteet== Luokka:Kipuajat
Taifuuni Usagi

Taifuuni Usagi oli trooppinen hirmumyrsky, joka riehui läntisellä Tyynellämerellä syyskuussa 2013. Se aiheutti tuhoja etenkin Kiinan Guangdongin maakunnassa. Kovimmillaan tuulet olivat 50 m/s ja sateen voimakkuus 169 mm/h. Myrskyn ylittäessä Filippiinejä ainakin kaksi ihmistä sai surmansa ja kaksi oli kadoksissa. Taiwanissa yhdeksän ihmistä sai vammoja kaatuvien puiden takia. Yli 3 300 henkeä evakuoitiin tulvauhan vuoksi. Kiinassa sai surmansa ainakin 25 henkeä. Myrsky vaikutti Manner-Kiinassa 3,5 miljoonan ihmisen elämään. == Lähteet == Usagi Luokka:Vuoden 2013 luonnonmullistukset
Westgate-ostoskeskuksen verilöyly 2013

21\. syyskuuta 2013 kymmenen tunnistamatonta aseistautunutta miestä hyökkäsi yläluokan suosimaan Westgate-ostoskeskukseen Kenian pääkaupungissa Nairobissahttp://www.hs.fi/ulkomaat/Kenian+veril%C3%B6ylyss%C3%A4+kuollut+jo+59++terroristit+on+saarrettu/a1379813615883 He ampuivat kuolettavasti ainakin 62 ihmistä,https://www.kenyaredcross.org/PDF/PressReleases/Westgate%20Mall%20Sitrep%20update.pdf mukaan lukien Kenian Punaisen Ristin työntekijöitä. Hyökkääjät ottivat myös ihmisiä panttivangeiksi ja jäivät miehittämään ostoskeskusta. Verilöylyssä haavoittui 175 ihmistä. Islamistiryhmä al-Shabaab otti vastuun tapauksesta, joka sen mukaan oli kosto Kenian armeijan käytöstä Somaliassa. Terroristit pitivät ostoskeskusta hallussaan kolme päivää. 24. syyskuuta Kenian presidentti Uhuru Kenyatta ilmoitti piirityksen olevan ohi. Viisi terroristia surmattiin ja 11 pidätettiin. Muiden kuolonuhrien lopulliseksi määräksi tuli 67 ihmistä, joista 61 oli siviilejä ja loput turvallisuusviranomaisia. Yli 60 ihmisen ilmoitettiin tuolloin olevan vielä kateissa.http://www.iltalehti.fi/ulkomaat/201309240194303_ul.shtml ==Lähteet== == Aiheesta muualla == Luokka:Nairobi Luokka:Kenian historia Luokka:Vuoden 2013 terrori-iskut Luokka:Joukkosurmat
Kimmo Carlson

Kimmo Carlson (s. 18. elokuuta 1987 Jyväskylä) on suomalainen pesäpalloilija, joka edustaa Jyväskylän Kiri 2020. Carlsonin kasvattajaseura on Jyväskylän Kiri. Hän edusti seuraa aina vuoteen 2016 saakka, pois lukien kaudet 2013-2014 jotka hän edusti Tahkoa. Jyväskylässä hän oli vuosina 2005-2008 edustanut sekä Kiriä että Valoa. Superpesisdebyyttinsä Carlson teki vuonna 2007 Kirissä. Hän pelasi kauden aikana 23 ottelua. Hän oli kuitenkin pelannut Superpesiksen karsintasarjaa jo vuonna 2005. Superpesistä ennen Carlson pelasi Ykköspesiksessä, poikien Superpesiksessä sekä Suomensarjassa. Carlson on valittu Itä–Länsi-otteluun kolmesti. Kaudeksi 2020 Carlson siirtyi Manse PP:hen.https://www.mansepp.fi/kimmo-carlson-tiedan-kovat-odotukset-ja-ne- tulee-tayttaa/ Carlson pelaa ulkona etukentällä. Sisällä Carlsonin roolina on etenijä. == Saavutukset == === Pelaajana === * 3 Itä-Länsi-ottelu: 2012, 2015, 2016 ==Lähteet== Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Ville Harju

Ville Harju (s. 12. maaliskuuta 1993 Hyvinkää) on suomalainen pesäpalloilija, joka edustaa Haminan palloilijoita kauden 2019 kattavalla sopimuksella. Tahkon kasvatti Harju pelasi ensimmäiset pelinsä Superpesiksessä kaudella 2012. Hän pelasi kauden aikana yhteensä yhdeksän peliä, joissa hän löi yhden juoksun, toi kolme ja sai kuusi kärkilyöntiä. Kaudella 2013 Harju oli Tahkon kokoonpanossa viidessä ottelussa. Hän löi kaksi juoksua ja teki viisi kärkilyöntiä. Superpesistä ennen Harju pelasi poikien Superpesistä, Suomensarjaa sekä Ykköspesistä Puna-Mustissa Tahkon yhteistyösopimuksen myötä. Harju pelaa kotiuttajana ja kopparina. ==Lähteet== Luokka:Suomalaiset pesäpalloilijat Luokka:Vuonna 1993 syntyneet Luokka:Elävät henkilöt
Waltteri Hämäläinen

Waltteri Hämäläinen (s. 20. tammikuuta 1996 Kuopio) on suomalainen pesäpalloilija, joka edustaa Superpesis-joukkue Haminan Palloilijoita. Hämäläinen pelasi ensimmäiset ottelunsa Superpesiksessä kaudella 2013 Tahkon joukkueessa. Hämäläinen pelasi kauden aikana yhteensä kymmenen ottelua, joissa hän löi yhden ja toi viisi juoksua. Kärkilyöntipisteitä hän sai 11. Superpesisdebyyttiään ennen hän oli pelannut nuorten sarjoja, Ykköspesistä sekä Suomensarjaa. Hämäläisen kasvattajaseura on Puijon Pesisjuniorit. Sen lisäksi hän on edustanut Puijon Pesistä ennen siirtymistään Tahkoon. Hämäläinen pelaa vaihtajana ja etenijänä sekä ulkona polttolinjalla. Hän saavutti kaudella 2011 C-junioreissa SM-hopeaa sekä kaudella 2013 B-pojissa SM-kultaa. ==Lähteet== Luokka:Suomalaiset pesäpalloilijat Luokka:Vuonna 1996 syntyneet Luokka:Puijon Pesiksen pelaajat Luokka:Elävät henkilöt
Valentin Ikonen

Valentin Ikonen (s. 27. marraskuuta 1995 Järvenpää) on suomalainen pesäpalloilija, joka edustaa Hyvinkään Tahkoa. Ikosen sopimus kestää vuoden 2014 loppuun asti. Ikonen pelasi ensimmäiset ottelunsa Superpesiksessä vuonna 2012 kasvattajaseuransa Tahkon joukkueessa. Hän pelasi yhden ottelun, jossa hän saavutti uran ensimmäisen lyötynsä. Kaudella 2013 Ikonen pelasi Tahkon edustusjoukkueessa 11 ottelua, joissa hän sai 11 kärkilyöntiä sekä kaksi tuotua juoksua. Ikonen pelaa etukentällä. Hän on saavuttanut kaudella 2011 C-pojissa SM-hopeaa, 2012 A-pojissa SM-pronssia sekä kaudella 2013 B-pojissa SM-kultaa. Lisäksi hänet valittiin B-poikien Itä-Länsi-otteluun 2013, jossa Ikonen valittiin kentän parhaaksi. Ikonen löi ottelussa enemmän juoksuja kuin kukaan muu itä-länsi-viikonloppuna. Ikonen valittiin ensimmäiseen miesten Itä- Länsi-otteluunsa vuonna 2024. https://www.pesis.fi/wp- content/uploads/2023/01/IL-joukkueet-M-N-2024.pdf/ref> ==Lähteet== Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Pasi Kokkonen

Pasi Kokkonen (s. 7. huhtikuuta 1977 Helsinki) on suomalainen pesäpalloilija, joka edustaa Imatran Pallo-Veikkoja. Kokkosen kasvattajaseura on Järvenpään Palo. Kokkonen aloitti pesäpallon 8-vuotiaana. Järvenpään Palon lisäksi hän on pelannut Järvenpään Pesiksessä, Kinnarin Pesiksessä, Joensuun Mailassa, Kiteen Pallossa, Hyvinkään Tahkossa sekä Kouvolan Pallonlyöjissä. Kokkonen voitti Superpesiksen etenijäkuninkuuden vuonna 2009. Kausi 2013 oli Kokkosen 12. kausi Superpesiksessä. Kokkonen pelaa kopparina ja vaihtajana. Hän on pelannut Itä–Länsi-ottelussa seitsemän kertaa. Kokkonen on voittanut yhden SM-mitalin, hopeaa vuonna 2003, sekä junioreissa SM-hopeaa ja SM-pronssia Tahkon joukkueessa. Kokkosella on vaimo ja kaksi lasta. == Saavutukset == === Pelaajana === * 1 SM-hopea: 2003 * 7 Itä-Länsi-ottelua: 2006-2009, 2011-2013 * Superpesiksen etenijäkuningas: 2009 == Lähteet == Luokka:Suomalaiset pesäpalloilijat Luokka:Vuonna 1977 syntyneet Luokka:Elävät henkilöt
Juha Suorauha

Juha Suorauha (s. 9. toukokuuta 1979) on entinen suomalainen pesäpalloilija. Suorauha edusti urallaan Superpesiksessä Koskenkorvan Urheilijoita, Nurmon Jymyä, Vimpelin Vetoa ja Kankaanpään Mailaa. Superpesiksen runkosarjassa Suorauha on pelannut kaikkiaan 386 ottelua, joissa on lyönyt 30 kunnaria ja 291 tavallista juoksua ja tuonut 202 juoksua. Kärkilyöntipisteitä hän on pelaamissaan runkosarjan otteluissa kerännyt 1 711. == Saavutukset == === Pelaajana === * 1 SM-kulta: 2010 * 2 SM-pronssia: 2003, 2009 * 5 Itä-Länsi- ottelua: 1999, 2003-2005, 2011 * Superpesiksen vuoden tulokas: 1999 == Lähteet == Luokka:Suomalaiset pesäpalloilijat Luokka:Kankaanpään Mailan pelaajat Luokka:Koskenkorvan Urheilijoiden pelaajat Luokka:Nurmon Jymyn pelaajat Luokka:Vimpelin Vedon pelaajat Luokka:Vuonna 1979 syntyneet Luokka:Elävät henkilöt
Liguuri

Liguuri (omakielinen nimi ligure tai zenéize) on Pohjois-Italian Liguriassa puhuttava romaaninen kieli. Sillä on joitain puhujia myös muualla Pohjois- Italiassa, Sardiniassa, Kaakkois-Ranskassa ja Monacossa (monegassi).. Liguuria puhui vuonna 2002 noin 500 000 ihmistä. Liguurin merkittävin murre on Genovan zenéize. Liguuri muistuttaa piemonten ja lombardin kieliä enemmän kuin italiaa. Liguurin kirjakieli sai alkunsa 1200-luvulla. Asenteet kieltä kohtaan ovat verrattain positiiviset ja paikallinen nuoriso tukee liguurin kielen käyttöä. Monacossa liguurista käytetään nimitystä monegassi. Kielellä ei ole virallista asemaa, mutta sitä opetetaan kouluissa. == Fonologia ja ortografia == === Konsonantit === Labiaali Alveodentaali Postalveolaari Palataali Velaari Klusiili b d g Affrikaatta ʤ Frikatiivi v z ʒ Nasaali m n ɲ ŋ Tremulantti r Approksimantti lateraali l sentraali j w Lähde: === Vokaalit === Etinen Keskinen Takainen Suppea y u Puolisuppea ø o Puoliavoin ɛ ɔ Avoin a Lähde: Liguurin aakkoset ovat A Æ B C Ç D E EU F G H I J L M N O P Q R S T U V X. Kirjoituksessa käytetään myös erilaisia tarkkeita. Esimerkki liguurinkielisestä lauseesta: Chi sótta gh'é a lìsta di scìmboli che se dêuvian pe scrîve o zenéize. == Lähteet == Luokka:Romaaniset kielet Luokka:Italian kielet Luokka:Liguria Luokka:Monacon kielet
Marc Hodler

Marc Hodler (26. lokakuuta 1918 Bern – 18. lokakuuta 2006 Bern) oli sveitsiläinen asianajaja sekä pitkäaikainen Kansainvälisen hiihtoliiton puheenjohtaja ja Kansainvälisen olympiakomitean (KOK) jäsen. Hodler oli koulutukseltaan lakimies. Hän opiskeli vuosina 1937–1943 lakitiedettä Bernin yliopistossa. Valmistumisen jälkeen hän työskenteli paikallisessa lakitoimistossa. Opiskeluaikanaan vuosina 1937–1939 hän oli Sveitsin alppihiihtojoukkueen jäsen. Tämä oli siihen aikaan poikkeuksellista, sillä hän oli ensimmäinen kaupunkilaistaustainen Sveitsin alppihiihtomaajoukkueessa. Hän uransa päättyi kuitenkin loukkaantumiseen. Tämän jälkeen hän toimi vuosina 1939–1948 Sveitsin joukkueen johtajana. Urheilujohtajan uran voi katsoa alkaneen vuonna 1940, kun hänestä tuli vuosiksi 1940–1951 Sveitsin olympiakomitean varapuheenjohtaja. Sodan jälkeen helmikuussa 1948 pidetyissä Sankt Moritzin talviolympialaisissa hän vastasi alppilajien järjestelyistä. Vuosina 1949–1951 hän toimi Kansainvälisen hiihtoliiton alppilajeista vastaavan jaoston puheenjohtajana. Vuonna 1951 Hodler valittiin Kansainvälisen hiihtoliiton (FIS) puheenjohtajaksi, ja tätä uraa kesti ennätykselliset 47 vuotta eli vuoteen 1998 asti. Hänen puheenjohtajakautenaan FIS:stä tuli näkyvimpiä urheiluliittoja. Muun muassa alppilajien maailmancupin syntyminen vuonna 1967 oli merkittävimpiä aikaansaannoksia. Marc Hodlerista tuli Kansainvälisen olympiakomitean jäsen vuonna 1963 ja sen toimenpanevan komitean jäsen vuosina 1984–2004. KOK:n varapuheenjohtajana hän toimi vuosina 1993–1997. Hodler oli KOK:n puheenjohtajaehdokkaana vuonna 1980, kun lordi Killanille valittiin seuraaja. Äänestyksen voitti espanjalainen Juan Antonio Samaranch. Hän tuli tunnetuksi erityisesti 1998 paljastettuaan KOK:ssa vallinneen korruptiokäytännön, joka liittyi erityisesti uusien olympiakisojen järjestäjää valittaessa. Vuoden 2002 Salt Lake Cityn talvikisojen valintaan liittyvät epäselvyydet tulivat erityisesti tällöin esille. Käytännön paljastuminen johti useiden KOK:n jäsenten erottamiseen tai eroamiseen. Marc Hodler oli kansainvälisen tason bridge-pelaaja. Hän edusti Sveitsiä vuoden 1957 Euroopan joukkuemestaruuskilpailuissa. Hän saavutti bridge-urallaan viisi Sveitsin mestaruutta. Vuosina 2001–2006 hän toimi Kansainvälisen Bridgeliiton puheenjohtajana. == Kirjallisuutta == * Historisches Lexikon der Schweiz: March Hodler * FIS: Ansprache von Präsident Kasper bei Abdankungsfeier für Marc Hodler == Lähteet == Luokka:Kansainvälisen olympiakomitean jäsenet Luokka:Sveitsiläiset urheiluvaikuttajat Luokka:Sveitsiläiset juristit Luokka:Bridgenpelaajat Luokka:Vuonna 1918 syntyneet Luokka:Vuonna 2006 kuolleet
Lasse Mårtenson (vuoden 1965 albumi)

Lasse Mårtenson on Lasse Mårtensonin esikoisalbumi. Se julkaistiin vuonna 1965 levymerkillä Sävel. == Kappaleet == === A-puoli === # # # # # # # # === B-puoli === # * # # # # # # == Aiheesta muualla == * Lasse Mårtenson discogs.com -sivustolla Luokka:Vuoden 1965 esikoisalbumit Luokka:Suomalaiset jazzalbumit Luokka:Suomalaiset popalbumit Luokka:Lasse Mårtensonin albumit
Magnus Heinason

Magnus Heinason (4. maaliskuuta 1545 – 18. tammikuuta 1589 Kööpenhamina, Tanska) oli färsaarelainen sotilas, merirosvo ja kauppias, joka sai vuonna 1578 Färsaarten kauppamonopolin Tanskan kuningas Fredrik II:lta. Heinason syntyi vuonna 1545. Hän oli Heini Havrekin, Färsaarten ensimmäisen luterilaisen papin poika. Heinason liittyi parikymppisenä Hollannin armeijaan ja taisteli maan puolesta Alankomaiden vapaussodassa Espanjaa vastaan. Heinason päätyi vuonna 1578 Tanskan kuningas Fredrik II:n hoviin ja etsi palvelustehtäviä. Hän sai Färsaarten kauppamonopolin sillä ehdolla, että turvaisi Färsaarten vedet merirosvoilta. Kesällä 1579 skotlantilainen merirosvo nimeltä Klerck ryösteli Tórshavnilta. Tämän jälkeen Heinason sai luvan pysäyttää englantilaisia ja hollantilaisia aluksia Färsaarten ja Norjan välisellä vesillä. Hän alkoi myös rakentamaan Skansinin linnoitusta Tórshavniin. Heinasonin kiistakumppani, tanskalainen Christoffer Valkendorff pyrki jatkuvasti vangitsemaan Heinasonin. Häntä syytettiin useaan kertaan muun muassa merirosvouksesta ja epärehellisestä kaupankäynnistä. Fredrik II:n kuoleman jälkeen Valkendorff onnistui vangitsemaan hänet. Vain kaksi päivää myöhemmin, 18. tammikuuta 1589 hänet mestattiin Kööpenhaminassa. == Lähteet == Luokka:Färsaarelaiset henkilöt Luokka:Färsaarten historia Luokka:Merirosvot ja kaapparit Luokka:Teloitetut Luokka:Vuonna 1545 syntyneet Luokka:Vuonna 1589 kuolleet
Paul George

Paul George (s. 2. toukokuuta 1990 Palmdale, Kalifornia) on yhdysvaltalainen koripalloilija, pelipaikaltaan heittävä takamies. Hän pelasi vuodesta 2010 vuoteen 2017 NBA-joukkue Indiana Pacersissä, kaksi seuraavaa kautta Oklahoma City Thunderissa ja siirtyi kesällä 2019 Los Angeles Clippersiin. Ennen ammattilaisuraansa yliopistokoripalloa Kalifornian osavaltionyliopiston (Fresno) joukkueessa pelannut George oli NBA:n vuoden 2010 varaustilaisuuden kymmenes varaus. Kaudella 2012–2013 hänet valittiin ensimmäistä kertaa urallaan NBA:n tähdistöotteluun. Kesäkuussa 2016 George valittiin Yhdysvaltain olympiajoukkueeseen Rio de Janeiroon.http://www.usab.com/news- events/news/2016/06/2016-moly-team-announced.aspx Yhdysvallat voitti Rion olympiaturnauksen. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Maire Honkanen

Maire Inkeri Honkanen o.s. Tiinonen (s. 5. maaliskuuta 1925 Sortavalan mlk) on suomalainen kodin taloustieteen tutkija, ja hän on ollut Helsingin yliopiston maanviljelystalouden laitoksenKotitalouden peruskäsitteistä ja terminologiasta. Tutkimustiivistelmä 1967. Doi.org. kodin taloustieteen professori 1977–1991. Sitä ennen hän oli ylimääräinen professori 1972–1977.Facta 2001, WSOY 1981, 6. osa, palsta 165. Hän toimi Naisagronomit ry:n puheenjohtajana vuosina 1967 - 1973. Honkasen vanhemmat olivat Samuli Tiinonen ja Anna Maria Böhm. Hän avioitui vuonna 1953 Arvo Honkasen kanssa. Honkanen kirjoitti ylioppilaaksi vuonna 1945. Hän valmistui agronomiksi vuonna 1951, maa- ja metsätaloustieteen kandidaatiksi 1951, lisensiaatiksi 1957 ja tohtoriksi 1965. == Lähteet == Luokka:Suomalaiset taloustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1925 syntyneet Luokka:Mahdollisesti elävät henkilöt
Petri Kulmala

Petri Kulmala (s. 6. heinäkuuta 1989 Ulvila) on suomalainen pesäpalloilija, joka edustaa Hyvinkään Tahkoa. Kulmalan sopimus kestää vuoden 2014 loppuun asti. Kulmalan debyytti Superpesiksessä tuli kaudella 2010 hänen kasvattajaseurassaan Ulvilan Pesä-Veikoissa. Kulmala pelasi Superpesiksessä yhden ottelun, jossa hän löi yhden juoksun ja teki kolme kärkilyöntiä. Kaudella 2012 Kulmala voitti Ykköspesiksen lyöjäkuninkuuden 70 lyödyllä juoksullaan. Se oli toinen peräkkäinen kausi, jolloin Kulmala voitti tilaston. Hän siirtyi Hyvinkään Tahkoon kaudelle 2013, jolloin Kulmala pääsi jälleen pelaamaan Superpesistä. Hän pelasi kauden aikana jokaisessa Tahkon ottelussa, löi yhteensä 47 juoksua ja toi kahdeksan. Hän sijoittui runkosarjan lyöjätilaston kahdenneksitoista. Kulmala pelaa kotiuttajajokerina. Hänet on valittu vuoden sotilaspesäpalloilijaksi. Kulmala on edustanut Tahkon ja UPV:n lisäksi Köyliön Lalleja. == Palkinnot == * Ykköspesiksen kuukauden pelaaja: kesäkuu 2012 http://www.pesis.fi/pesapalloliitto/historia/pelaajatilastot/kuukauden_pelaajat/ ==Lähteet== Luokka:Suomalaiset pesäpalloilijat Luokka:Vuonna 1989 syntyneet Luokka:Elävät henkilöt
Apolloniuksen lause

Apolloniuksen lause määrää geometriassa kolmion kulmasta sen vastakkaiselle sivulle piirretyn keskijanan pituuden suhteen kolmion sivuihin. Lause sanoo, että kulman viereisille sivuille piirrettyjen neliöiden pinta-alojen summa on yhtä suuri kuin kahden, kolmion keskijanalle piirretyn neliön ja kahden, kulman vastakkaisen sivun keskipisteeltä viereiseen kulmaan piirretyn neliön pinta-alojen summa. Kolmiolla ABC, jolla AD kolmiolle piirretty keskijana, pätee AB^2 + AC^2 = 2(AD^2+BD^2).\, Apolloniuksen lause on erikoistapaus Stewartin lauseesta. Suorakulmaisella kolmiolla lause palautuu Pythagoraan lauseeksi. Koska suunnikkaan lävistäjät puolittavat suunnikkaan kahdeksi samankokoiseksi kolmioksi, lause on yhtäpitävä myös suunnikassäännön kanssa. Lause on nimetty Apollonios Pergeläisen mukaan. == Todistus == Olkoon kolmio ABC ja D piste janalla BC niin, että BD=DC. Piirretään keski(jana) AD. Merkitään BC=a, AB=b, BC=c, AD=d, BD=DC= m, sekä kulma BDA=θ ja kulma CDA=θ'. Kosinilauseella saadaan : \begin{align} b^2 &= m^2 + d^2 - 2dm\cos\theta \\\ c^2 &= m^2 + d^2 - 2dm\cos\theta' \\\ &= m^2 + d^2 + 2dm\cos\theta. \end{align} Summaamalla nämä kaksi yhtälöä saamme Apolloniuksen lauseen : \begin{align} b^2 + c^2 &= 2m^2 + 2d^2 \\\ &= 2(m^2 + d^2).\, \end{align} == Lauseen merkitys pinta-aloina == Apolloniuksen lause voidaan ajatella kolmion janoihin piirrettyjen neliöiden summakaavana. Piirretään kolmion sivuille AB sekä AC neliöt. Neliöiden pinta-alat ovat tällöin (AB)2 ja (AC)2. Piirretään seuraavaksi kolmion (keski)janan molemmille puolille neliöt, joiden pinta-alat ovat (AD)2. Piirretään lisäksi janoille BD sekä DC neliöt. Näiden neliöiden pinta-alat ovat (BC)2 ja (DC)2. Nämä neliöt ovat pinta-alaltaan yhtä suuria. Apolloniuksen lause sanoo, että kahden ensimmäisen neliön pinta-alojen summa on yhtä suuri kuin neljän viimeisen neliön summa : \begin{align} AB^2 + AC^2 &= 2AD^2+BD^2+CD^2 \\\ &= 2AD^2+2BD^2.\, \end{align} == Lähteet == * * Apollonius Theorem Luokka:Euklidinen geometria Luokka:Kolmion geometria Luokka:Matemaattiset todistukset
Acklins

Acklins on saari ja hallintoalue Bahamalla. Saari kuuluu Acklinsinlahtea ympäröivään saariryhmään. Koko saariryhmä on hieman syrjässä Bahaman turistialueilta, minkä vuoksi Acklins on vähemmän tunnettu. Acklins oli asumaton Amerikan vapaussotaan asti, jolloin sotaa paenneet lojalistit saapuivat saarille orjineen ja perustivat saarelle puuvillaplantaaseja. Enimmillään saarella oli 1 200 orjaa. Orjuuden kieltäminen ja eroosio ajoivat plantaasit alas ja saaren talous alkoi perustua pesusienen kalastukseen. Sienitaudit hävittivät pesusienet, minkä jälkeen saaren asukkaat ovat saaneet elantonsa kalastuksesta ja pienmaanviljelystä. Acklinsin hallintoalueeseen kuuluvat myös asumattomat saaret Castle Island ja Plana Cays. ==Lähteet== Luokka:Bahaman saaret Luokka:Bahaman alueet